მახსოვს, ჩემი ერთ-ერთი სკოლელი როგორი დატანჯული იყო დედისგან, რომელიც ქმართან ყოველი ჩხუბის მერე, მე-7 კლასელ გოგონას დაწვრილებით უყვებოდა როგორ სვამდა მამამისი, რა უპასუხისმგებლო, უყურადღებო და ცივი იყო, როგორ დაძვრებოდა ქალებში და ა.შ. მახსოვს გოგონა როგორ კითხულობდა, თუ ასეთი ცუდია მამა, დედა რატომ არ შორდებაო? სიტუაცია წლების განმავლობაში არ იცვლებოდა, ბავშვმაც მშობლების წარუმატებელი ურთიერთობის შესახებ ყველაფერი იცოდა, რაც ძალიან ცუდად აისახა მის განვითრებასა და ფსიქიკაზე.